দমকলের তদন্তকারী অফিসারদের প্রাথমিক অনুমান, ম্যাসাচুসেটসের কলম্বিয়া গ্যাসের পাইপলাইনে বাড়তি চাপ পড়াতেই এমন ভয়াবহ বিস্ফোরণ ও অগ্নিকাণ্ডের ঘটনা। ভিডিয়োয় দেখা গিয়েছে, ম্যাসাচুসেটস থেকে প্রায় ৪০ কিমি দূরে লরেন্স, অ্যান্ডোভার ও নর্থ অ্যান্ডোভারে আগুনকে বাগে আনতে তীব্র সংগ্রাম চালাচ্ছেন দমকলকর্মীরা। আগাম সতর্কতা নিয়ে সেখানকার বিদ্যুত্‍‌ বিচ্ছিন্ন করে দেওয়ায় গোটা এলাকা অন্ধকারে ডুবে রয়েছে।